**ΕΝΗΜΕΡΩΤΙΚΟ ΦΥΛΛΑΔΙΟ**

**ΕΠΙΔΟΤΗΣΕΙΣ ΓΙΑ ΕΡΓΟΔΟΤΕΣ**

Το Ταμείο Εργασιακής Βοήθειας (Employment Assistance Fund EAF) παρέχει σε άτομα με αναπηρία ή στον εργοδότη τους οικονομική στήριξη, για να προμηθευτούν μια σειρά εργασιακών τροποποιήσεων, εξοπλισμού και υπηρεσιών.

Αυτή η στήριξη μπορεί να βοηθήσει τους ανάπηρους που εργάζονται, καθώς επίσης και εκείνους που χρειάζονται βοήθεια με την εύρεση και προετοιμασία για δουλειά.

Μερικά παραδείγματα πού μπορεί να χρησιμοποιηθεί η EAF περιλαμβάνουν:

* τροποποιήσεις στον εργασιακό χώρο και στον εξοπλισμό, όπως η υποβοηθούμενη τεχνολογία και εξοπλισμός ηλεκτρονικών επικοινωνιών
* συσκευές επικοινωνιακής τεχνολογίας
* διερμηνεία Auslan (Αυστραλιανή νοηματική γλώσσα)
* λογισμικό ηλεκτρονικών υπολογιστών και αναβαθμίσεις λογισμικού
* τροποποιήσεις του χώρου εργασίας
* τροποποιήσεις οχημάτων εργασίας
* εκπαίδευση για ευαισθητοποίηση προς τους κωφούς
* εκπαίδευση ευαισθητοποίησης προς ανάπηρα άτομα και
* εξειδικευμένη υποστήριξη για άτομα με ψυχικές ασθένειες ή διαταραχές μάθησης.

**Μισθολογικές επιδοτήσεις**

Οι μισθολογικές επιδοτήσεις είναι ένα οικονομικό κίνητρο για τους εργοδότες ώστε να προσφέρουν συνεχιζόμενη εργασία σε άτομα με αναπηρία και σε ηλικιωμένους εργαζόμενους.

Ως εργοδότης, μπορεί να δικαιούστε οικονομική βοήθεια για να απασχολείτε ενα άτομο με αναπηρία μέσα από τις Υπηρεσίες Εύρεσης Εργασίας Αναπήρων (Disability Employment Scheme - DES) – πρόγραμμα μισθολογικών επιδοτήσεων, ή το πρόγραμμα Επανεκκίνηση για Ηλικιωμένους Εργαζόμενους (Restart for Mature Workers).

Για να μάθετε περισσότερα σχετικά με το EAF ή με μισθολογικές επιδοτήσεις επισκεφθείτε την www.jobaccess.gov.au ή καλέστε έναν Σύμβουλο του JobAccess στο 1800 464 800 – ισχύουν χρεώσεις για κλήσεις από κινητά.